St. Olavs gate ble anlagt etter bybrannen i 1842 og fikk stor bredde for å kunne fungere som branngate for å forhindre tilsvarende bybranner. Ved nordenden av gaten nord for Sandgata ligger St. Olavs gates allmenning. Fra denne allmenningen gikk det i perioden 1882 til 1920 en bro over Vestre kanalhavn som førte til jernbanestasjonen på Brattøra og som gikk under navnet St. Olafs bro.